Private indsamlinger kræver ikke Indsamlingsnævnets tilladelse.
En indsamling er privat, når du kun beder dine venner, familie eller personer, som har særlig tilknytning til indsamlingsformålet om at bidrage.
Eksempler:
En indsamling blandt kollegaer til en anden kollega.
En indsamling blandt medlemmerne af en klub eller forening til fordel for foreningen eller klubben.
En indsamling i et lokalsamfund til et formål, som lokalbefolkningen er har en generel interesse i kan også være en privat indsamling. Eksempelvis, hvis der samles ind til en legeplads i landsbyen blandt dem, som bor i landsbyen.
Husk, at indsamlinger på internettet og sociale medier, fx en hjemmeside eller Facebook, som udgangspunkt ikke er private. En indsamling kan ikke gøres privat ved at lave en lukket gruppe på Facebook.